el en el el el el el el en el el el el el el ia en el el el el el el el el el el el el el el el el el en el en el el el el el en el el de el de el de el de el de el en en el el el el el el el el el el el el el el el el el en el en el el en
Η βαρβαρότητα συνεχίζεται, το Πολυτεχνείο ζει; Αγώνας για κοινωνική αυτονομία & άμεση δημοκρατία - Αυτενέργεια
Μισόν αιώνα μετά την εξέγερση του 1973, τα νοήματά της παραμένουν ζωντανά και μας θυμίζουν πως μόνο η πραγματική συμμετοχή των πολιτών στις αποφάσεις, μόνο μια αυτοκυβέρνηση του λαού, συνιστά ΠΟΛΙΤΙΚΗ.
Όλα αυτά φυσικά συνοδεύονται από την έξαρση της αστυνομικής βαναυσότητας με την οποία έχουν έρθει αντιμέτωπα τα κοινωνικά κινήματα αλλά και οποιοδήποτε άτομο αντιδρά στη διάλυση του κοινωνικού ιστού. Η κρατική βία πλέον, όχι μόνο είναι ανεξέλεγκτη, αλλά φαίνεται να μην υπολογίζει καν τις όποιες αντιδράσεις υπάρξουν από-τα-κάτω. Αποκορύφωμα αυτής της απαξίωσης για την ανθρώπινη ζωή από μέρους της εξουσίας είναι η κρατική δολοφονία στο Πέραμα. Κρατική δολοφονία ήταν όμως και ο θάνατος εργαζομένου στα λιμάνια της Cosco. Κρατικές δολοφονίες είναι και οι χιλιάδες νεκροί της πανδημίας.
Ειδικότερα σε σχέση με τη διαχείριση της διασποράς της Covid-19 βρισκόμαστε μπροστά σε ένα ακόμα κύμα πανδημικής έξαρσης, με τις κυβερνήσεις να στέκονται λίγες μπροστά στον συνεχιζόμενο θάνατο και τη γενικευμένη εξαθλίωση που προκύπτει από τον ίδιο τον ιό αλλά και τη διαχείρισή του. Οι κυρίαρχες πολιτικές δυνάμεις προωθούν μία ανορθολογική ρητορική ατομικής ευθύνης ώστε να αποποιηθεί το κράτος και το κεφάλαιο τις ευθύνες που έχουν για τη συνεχιζόμενη υποστελέχωση, την υποχρηματοδότηση και γενικότερα τη διάλυση του ΕΣΥ, τον υψηλό αριθμό κρουσμάτων, την έλλειψη μέτρων προστασίας στους κοινωνικούς χώρους και τους θανάτους.
Το μοναδικό που ξέρουν να κάνουν είναι να σπέρνουν καταστολή και αυταρχισμό.
Ασθενείς φτάνουν ήδη σε βαριά κατάσταση στα νοσοκομεία ή και πεθαίνουν μόνοι τους. Η επιλογή ασθενών συμβαίνει ήδη και στην Ελλάδα, ενώ πεθαίνουν άνθρωποι εκτός των ΜΕΘ αυτή τη στιγμή ελλείψει κλινών αλλά και γιατρών (εντατικολόγων κ.ά.) Για άλλη μια φορά θα αναρωτηθούμε: Πόσο μετράνε οι ζωές μας; Και θα απαντήσουμε: Εγκληματούν συνειδητά εις βάρος μας.
Είμαστε άνθρωποι, δεν είμαστε αριθμοί. Να γίνουμε πολίτες! Δεν τους χρειαζόμαστε.
Η εξέγερση του Πολυτεχνείου είναι πάντα εδώ ως μία εξέγερση ενάντια στο καθεστώς ανελευθερίας που θρέφει όλα τα παραπάνω. Είναι εδώ να μας θυμίζει ότι δεν υπάρχει κανένας εξωτερικός παράγοντας, κάποιος άλλος ή μια «υπερβαίνουσα πηγή» που να μας λέει πώς να ζούμε ως άνθρωποι σε οργανωμένη κοινωνία. Είναι η ίδια η κοινωνία που θεσμίζει τον εαυτό της. Η εξέγερση του Πολυτεχνείου είναι εδώ να μας θυμίζει την αυτονομία των κοινωνικών αγώνων και πως μόνο έτσι, μέσω της ΑΥΤΟΝΟΜΙΑΣ τους, οι κοινωνικοί αγώνες έχουν αποτέλεσμα.
Είναι εδώ μισόν αιώνα μετά, να μας θυμίζει πως οι άνθρωποι κρατούν στο χέρι τους τη δυνατότητα να αποφασίζουν οι ίδιοι για τον εαυτό τους συγκροτώντας ένα σώμα απόφασης όπου να συμμετέχουν ΟΛΕΣ-ΟΙ.
Συνεπώς, το αν το Πολυτεχνείο ζει ακόμα, μένει να αποδειχθεί με τις σύγχρονες διεκδικήσεις και τους κοινωνικούς αγώνες στους δρόμους!
ΠΟΡΕΙΑ ΜΝΗΜΗΣ & ΔΙΕΚΔΙΚΗΣΗΣ 17/11/21  ΑΘΗΝΑ: Πλατεία Κλαυθμώνος | 15:00
«Αυτενέργεια» – πολιτική συλλογικότητα | aftenergeia.gr
→ Ακολουθεί το βίντεο της διαδικτυακής εκδήλωσης-συζήτησης που διοργάνωσε η «Αυτενέργεια» το 2020 με τίτλο «Το Πολυτεχνείο ως η απαρχή ενός αυτόνομου κινήματος» και εισηγητή τον Γιώργο Ν. Οικονόμου (συμμετέχοντα στην εξέγερση του Πολυτεχνείου, συγγραφέα του «Πολυτεχνείο 1973: Η απαρχή του αυτόνομου κινήματος» & διδάκτορα φιλοσοφίας): https://aftenergeia.gr/to-polytechnio-os-i-aparchi-enos-aftonomou-kinimatos-vinteo-omiliassyzitisis/
ΑΣΤΥΝΟΜΙΚΗ ΒΑΡΒΑΡΟΤΗΤΑ – Πόσο μετράνε οι ζωές μας;
Για την Εξάλειψη της Βίας κατά των Γυναικών: Η ΠΑΤΡΙΑΡΧΙΑ ΒΛΑΠΤΕΙ ΣΟΒΑΡΑ ΤΗΝ ΚΟΙΝΩΝΙΑ
Διαβάστε στην ίδια κατηγορία
Ο Ζακ/η Zackie Oh ζει! – 3 χρόνια μνήμη
Συμμετοχικό θεματικό εργαστήριο: Πώς να κάνουμε την πολιτική αλλιώς
ΗΜΕΡΑ ΓΗΣ 2022 – 8 Μαϊου, Πάρκο της Ακαδημίας Πλάτωνος
Από το Ιράν έως τη Ρωσία, ενάντια στον αυταρχισμό και την ολιγαρχία!
Θερινή προβολή: THE PARADE (Σερβία, 2011) & συζήτηση | 08/09
Λευτεριά στον απεργό πείνας Γ. Μιχαηλίδη – Να σπάσουμε την πολιτική διαφθορά & τη δικαστική βαρβαρότητα!
FREEDOM TO PEOPLE, DEATH TO EMPIRES! (ηχητικά εκδηλώσεων + φωτογραφίες)
Εκδηλώσεις 17/05: Πόλεμος, Ενέργεια & BAR ενίσχυσης – FREEDOM TO PEOPLE, DEATH TO EMPIRES!
Κανάλι youtube: aftenergeia collective
→ Οι συνελεύσεις της «Αυτενέργειας» πραγματοποιούνται τις Τετάρτες στις 20.00, ανά 2 εβδομάδες, στο TRISE (Διεθνές Ινστιτούτο Κοινωνικής Οικολογίας), Κολοκοτρώνη 31, Σύνταγμα.
Το κανάλι μας στο youtube
Συντονισμός για τον ερχομό των Ζαπατίστας
Χρονολόγιο Επιλέξτε μήνα Σεπτέμβριος 2022  (2) Ιούλιος 2022  (2) Ιούνιος 2022  (1) Μάιος 2022  (1) Απρίλιος 2022  (3) Μάρτιος 2022  (3) Φεβρουάριος 2022  (3) Ιανουάριος 2022  (2) Δεκέμβριος 2021  (2) Νοέμβριος 2021  (4) Οκτώβριος 2021  (2) Σεπτέμβριος 2021  (3) Μάιος 2021  (3) Απρίλιος 2021  (4) Μάρτιος 2021  (2) Ιανουάριος 2021  (2) Νοέμβριος 2020  (3) Σεπτέμβριος 2020  (1) Ιούλιος 2020  (1) Ιούνιος 2020  (3) Μάιος 2020  (1) Απρίλιος 2020  (5) Μάρτιος 2020  (1) Ιανουάριος 2020  (3) Δεκέμβριος 2019  (3) Νοέμβριος 2019  (2) Οκτώβριος 2019  (1) Σεπτέμβριος 2019  (2)